**16. A feladat a náci Németország történetéhez kapcsolódik.** (hosszú)

**Mutassa be a források és ismeretei segítségével Hitler politikai nézeteit és a náci**

**ideológiát!**

„1. Követeljük, hogy a népek önrendelkezési joga alapján valamennyi német Nagy-

Németországban egyesüljön.

2. Követeljük a versailles-i és a St. Germain-i békeszerződések hatályon kívül

helyezését.

3. Népünk ellátásának biztosítására és népfeleslegünk letelepítésére területet

követelünk.

4. Csak az lehet állampolgár, aki néptárs. Csak az lehet néptárs, akinek ereiben tiszta

vér folyik. Éppen ezért zsidó nem lehet néptárs.

6. Követeljük, hogy mindenféle hivatalt csak állampolgár tölthessen be.

11. Követeljük a munka nélkül szerzett jövedelmek megszüntetését.

13. Követeljük a társaságok tulajdonában lévő üzemek államosítását.

15. Követeljük az öregekről való gondoskodás nagyszabású kiépítését.

23. Követeljük, hogy törvényes harc folyjék a tudatos politikai hazugságok ellen.

Követeljük, hogy minden újság összes munkatársa német néptárs legyen.” *(Az*

*NSDAP programja; 1922)*

„A természet nem tűri a gyöngébb egyedeknek az erősebbekkel való közösülését, és

még kevésbé engedi meg, hogy a magasabb rendű faj az alacsonyabb rendű fajjal

olvadjon egybe, mert különben egy csapással kárba vész az egész munkája. A

történelemből leszűrt tapasztalatok ezt számtalanszor igazolják. Az árja fajoknak

alacsonyabb rendű népekkel való vérkeveredése mindig a kultúrnívó süllyedését

jelentette. A legnagyobbrészt germán elemekből álló Észak-Amerika lakossága más

kultúrával rendelkezik, mint Közép- és Dél-Amerika, ahol a főleg latin bevándorlók

gyakran erősen keveredtek a bennszülöttekkel. […]

Az államhatárokat emberek teremtik és emberek változtatják meg. Hogyha

egy népnek sikerült aránytalanul nagy területre szert tennie, az még nem kötelez

senkit sem arra, hogy ezt megváltoztathatatlannak ismerje el. Miként az a terület,

amelyen ma állunk, egykor nem az égből pottyant őseink ölébe, hanem életük

kockáztatásával kellett kiharcolniuk, éppen úgy a népünk létkérdését jelentő újabb

földterületeket sem a népek kegye fogja kiutalni, hanem csak a győzelmes kard ereje.

Ott folytatjuk, ahol őseink hatszáz évvel ezelőtt abbahagyták. Megállást

parancsolunk az örökös germán vándorlásnak Európa déli és nyugati része felé és

kelet felé tekintünk. Lezárjuk a háború előtt idők gyarmati politikáját, és rátérünk a

jövő földbirtok-politikájára. Ha Európában új területről és új termőföldről beszélünk,

akkor csak Oroszország felé tekinthetünk.” *(Hitler: Mein Kampf; 1925)*







